KOMISSION ASETUS (ETY) N:o 3063/93,

annettu 5 päivänä marraskuuta 1993,

neuvoston asetuksen (ETY) N:o 2019/93 soveltamista koskevista yksityiskohtaisista säännöistä laatuhunajan tuotantoa koskevan tukijärjestelmän osalta

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamisso-pimuksen,

ottaa huomioon tiettyjä maataloustuotteita koskevista erityistoimenpiteistä Aigeianmeren pienten saarten hyväksi 19 päivänä heinäkuuta 1993 annetun neuvoston asetuksen (ETY) N:o 2019/93(1) ja erityisesti sen 12 artiklan 4 kohdan,

ottaa huomioon yhteisessä maatalouspolitiikassa sovellettavista laskentayksiköstä ja muuntokurssista 28 päivänä joulukuuta 1992 annetun neuvoston asetuksen (ETY) N:o 3813/92(2) ja erityisesti sen 6 artiklan,

sekä katsoo, että

asetuksen (ETY) N:o 2019/93 12 artiklassa otetaan Aigeianmeren pienten saarten osalta käyttöön suuren osan timjamihunajaa sisältävän laatuhunajan tuotantoon tarkoitettujen mehiläispesien tukijärjestelmä; olisi säädettävä tarvittavista yksityiskohtaisista säännöistä tämän järjestel-män hallinnon osalta sekä neuvoston määräämien edellytysten valvomiseksi,

tuen myöntäminen tuottajaryhmittymistä ja niiden yhteen-liittymistä 19 päivänä kesäkuuta 1978 annetun neuvoston asetuksen (ETY) N:o 1360/78(3), sellaisena kuin se on viimeksi muutettuna asetuksella (ETY) N:o 746/93(4), mukaisesti järjestöiksi ryhmittyneiden tuottajien kannustamiseksi parantamaan kaupan pitämisen järjestelmiään, jotta ne voisivat vastata markkinoiden vaatimuksiin ja edistää laatutuotteiden myyntiä, edellyttää Kreikan nimeämän toimivaltaisen viranomaisen hyväksymän vuosittaisen aloiteohjelman toteuttamista; näiden tavoitteiden saavuttamiseksi tässä ohjelmassa on tarkoitus toteuttaa perintö-tekijöiden parannus, pesien mukautuminen, koneistamisen ja ammattimaisten mehiläishoitajien pysyvän uusiin tuotantomenetelmiin kouluttamisen aloittaminen sekä markkinatutkimuksia, uusien pakkausmenetelmien tutkimusta ja myynnin edistämistä kaupallisissa tapahtumissa,

yksityiskohtaisiin soveltamissääntöihin olisi myös sisällytettävä tukihakemusten jättöaikojen, hakemuksissa ilmoi-tettavien vähimmäistietojen ja toimivaltaisen viranomaisen toimittaman tuen toteamista ja maksamista koskevien määräaikojen määrittäminen sekä maksettujen tukien komissiolle ilmoittaminen; näissä säännöksissä olisi myös säädettävä tarvittavista tarkastuksista tämän tukijärjestelmän asianmukaisen soveltamisen takaamiseksi sekä näiden sääntöjen noudattamatta jättämisestä aiheutuvista seuraamuksista,

tämän tukijärjestelmän täytäntöön panemiseksi olisi säädettävä poikkeuksista vuoden 1993 satoa koskevan tuen haku- ja maksupäivien osalta, ja

tässä asetuksessa säädetyt toimenpiteet ovat munien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Tuki suuren osan timjamihunajaa sisältävän laatuhunajan tuotantoon Aigeianmeren pienillä saarilla myönnetään asetuksen (ETY) N:o 1360/78 mukaisesti hyväksytyille hunajantuottajaryhmittymille, jotka sitoutuvat laatuhunajan kaupan pitämisen ja myynnin edistämisen edellytysten parantamiseen pyrkiviin vuosittaisiin aloiteohjelmiin.

Vuoden 1994 loppuun tuki kuitenkin maksetaan tasa-puolisesti kaikille mehiläishoitajille, joiden tuotannossa on vähintään 10 Kreikan viranomaisen rekisteröimää kiinteää pesää.

2 artikla

1 Aloiteohjelma pyrkii tavoitteisiin seuraavasti:

- kaupan pitämisen kehittäminen teknologian ja ammattimaisten mehiläishoitajien kouluttamisella sekä hyö-dyntämällä koneistamista uuttamisen, puhdistamisen ja suodattamisen osalta,

- yhdyskuntaan liittyvän saannon ylläpitäminen korvaa-malla puolivuosittain vanhenevia kuningatarmehiläisiä vyöhykkeeseen sopeutuneilla hybrideillä,

- laatuhunajan myynnin edistäminen markkinointitut-kimuksin, uusien pakkausmenetelmien kehittäminen, messujen ja muiden kaupallisten tapahtumien järjestäminen ja niihin osallistuminen.

2 Mehiläistuottajaryhmittymiltä edellytetään ohjelman hyväksyttämistä Kreikan toimivaltaisella viranomaisella. Kreikan toimivaltaisen viranomaisen on tarvittavia muu-toksia mahdollisesti vaadittuaan päätettävä ohjelman hyväk-symisestä tai hylkäämisestä kahden kuukauden kuluessa sen esittämisestä.

3 artikla

1 Asianomaisen on esitettävä tukihakemus Kreikan toimivaltaiselle viranomaiselle tämän määrittämässä määrä-ajassa ja viimeistään kunkin vuoden 30 päivänä syyskuuta kyseisen vuoden tuotannon osalta. Jos tätä määräaikaa ei noudateta, maksettavaa tukea on alennettava 20 prosentilla, ylivoimaista estettä lukuun ottamatta. Enemmän kuin 20 päivää Kreikan toimivaltaisen viranomaisen vahvistaman määräpäivän jälkeen esitetyn hakemuksen osalta ei makseta tukea.

Vuoden 1993 osalta tukihakemuksia voidaan kuitenkin jättää kyseisen vuoden 15 päivään joulukuuta.

2 Tukihakemuksessa on oltava vähintään seuraavat tiedot:

- hunajantuottajaryhmittymän nimi ja osoite tai mehi-läishoitajan nimi ja osoite,

- tuotannossa olevien kiinteiden pesien määrä ja Kreikan viranomaisten antama rekisterinumero,

- suuren osan timjamihunajaa sisältävän sen ajanjakson kuluessa tuotetun hunajan määrä, jolle tukea haetaan.

3 Kun pesien kokonaismäärä, jolle tukea haetaan, on enemmän kuin asetuksen (ETY) N:o 2019/93 12 artiklan 3 kohdassa tarkoitettu pesien enimmäismäärä, Kreikan viranomaisen on määritettävä kuhunkin hakemukseen sovellettava yhteinen alennuskerroin.

4 artikla

Kreikan on maksettava tuki viimeistään sen ajanjakson 31 päivänä joulukuuta, jolle tuki on myönnetty, suhteessa aloiteohjelman tosiasialliseen toteutumisosuuteen. Maksua ei kuitenkaan suoriteta, jos tämä osuus on vähemmän kuin 50 prosenttia.

Vuoden 1993 osalta tuki voidaan kuitenkin maksaa viimeistään 28 päivänä helmikuuta 1994.

5 artikla

Kreikan on ilmoitettava komissiolle viimeistään kunkin vuoden 31 päivänä tammikuuta:

- tukihakemuksen esittäneiden tuottajaryhmittymien ja yksittäisten mehiläishoitajien määrä,

- pesien määrä, joille tukea on toisaalta tuottajaryhmittymien osalta ja toisaalta mehiläishoitajien osalta haettu ja joille sitä on myönnetty,

- mahdollisesti sovellettava alennuskerroin,

- hyväksytyt aloiteohjelmat,

- todetut epäsäännönmukaisuudet ja kyseiset pesät.

Vuoden 1993 osalta nämä tiedot voidaan kuitenkin ilmoittaa viimeistään 15 päivänä maaliskuuta 1994.

6 artikla

1 Kreikan on paikalla tehtävin tarkastuksin varmistettava tukihakemuksen tietojen paikkansapitävyys ja tuen myöntämisedellytysten noudattaminen.

2 Paikalla tehtävät tarkastukset koskevat vähintään 10: tä prosenttia esitetyistä tukihakemuksista. Vuonna 1993 prosenttiosuus on viisi prosenttia. Mikäli huomattava määrä epäsäännönmukaisuuksia, Kreikan viranomaisten on kyseisenä vuonna tehtävä lisätarkastuksia ja sitä seuraavana vuonna korotettava tarkastettavien hakemusten prosenttiosuutta.

Kreikan viranomaisen on erityisesti riskiarvioinnin perus-teella määritettävä paikalla tarkastettavat hakemukset ja var-mistettava edustavan näytteen valinta. Paikalla tehtävät tarkastukset koskevat:

- hakemuksessa ilmoitettujen pesien määrää,

- aloiteohjelman toteuttamista.

7 artikla

1 Kun tuki on maksettu aiheettomasti, Kreikan viran-omaisen on toimitettava maksettujen määrien takaisinperintä tuen maksamispäivästä sen tosiasialliseen takaisinperintään asti laskettavine korkoineen.

Sovellettava korkokanta on sama kuin kansallisessa lainsäädännössä vastaaviin takaisinperintätoimiin sovellettava korkokanta.

2 Kun tuki on perittävä takaisin asianomaisen tarkoituksella tehdyn tai vakavasta laiminlyönnistä aiheutuvan säännösten vastaisen menettelyn vuoksi, Kreikan viranomaisen on toimitettava maksettujen 20 prosentilla korotettujen määrien takaisinperintä, sanotun kuitenkaan rajoittamatta 1 kohdassa tarkoitettujen korkojen lisäämistä. Asianomaisen ei enää seuraavana vuonna anneta olla edunsaajana järjestelmässä.

3 Takaisin peritty tuki korkoineen on maksettava maksun suorittaneille toimielimille tai viranomaisille, jotka vähentävät siitä Euroopan maatalouden ohjaus- ja tuki-rahaston rahoittamat kustannukset suhteessa yhteisön rahoitukseen.

8 artikla

Vuosittain sovellettava tuen määrän kansalliseksi valuutaksi muuntamiseksi käytettävä kurssi on tukihakemuksen esittämisajan ensimmäisenä päivänä voimassa oleva maatalouden muuntokurssi.

9 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 5 päivänä marraskuuta 1993.

Komission puolesta

René STEICHEN

Komission jäsen

(1) EYVL N:o L 184, 27.7.1993, s. 1

(2) EYVL N:o L 387, 31.12.1992, s. 1

(3) EYVL N:o L 166, 23.6.1978, s. 1

(4) EYVL N:o L 77, 31.3.1993, s. 14